श्री गिर्यसन ने नागरी प्रचारिणी सभा के हिंदी शब्दसागर के प्रकाशन के लिए लंदन से आर्थिक सहायता भेजी। उन्होंने भारत की कचहरियों में देवनागरी के प्रवेश के आंदोलन का सशक्त समर्थन किया। गियर्सन जी की सेवाएँ हिंदी भाषा एवं साहित्य के लिए जहाँ भारत में दिशा निर्देश थीं वही विश्व के मंच पर हिंदी को स्थापित करने में उनका योगदान ऐतिहासिक महत्व का है। केंद्रीय हिंदी संस्थान- आगरा ने गियर्सन पुरस्कार की स्थापना कर गियर्सन जी को उनकी हिंदी सेवा के लिए जो विशेष सम्मान से नवाज़ा है वह वस्तुतः गर्व की बात है। गियर्सन जी की तरह ही सर एडविन ग्रीव्स थे जो अँग्रेज़ों के धर्म-जगत में हिंदी के सशक्त प्रवक्ता थे। वे तुलसीदास और मध्यकालीन हिंदी साहित्य के मर्मज्ञ थे साथ ही हिंदी के पक्षधर भी थे।